als_Latn dik_Latn sag_Latn
Deputetja e Partisë Demokratike, Mesila Doda, nga qyteti i Elbasanit ka lëshuar një mesazh të qartë për opozitën, duke i bërë thirrje që të jetë pjesë e punimeve në Kuvend.
Duke u ndalur tek kontributi i opozitës në Kuvend, Doda theksoi se karriget bosh nuk flasin në emër të saj.
“Shpresojmë që opozita të kthehet në Parlament. Karriget bosh nuk flasin, ndaj opozita duhet të rikthehet”-deklaroi Mesila Doda. Doda shtoi më tej se kushtet e vendosura nga Partia Demokratike për t’ju kthyer aktivitetit të saj në punimet e Kuvendit do të plotësohen.
“Në Parlament nuk ka nevojë për burra të dhunshëm. Besoj se do të plotësohen kushtet e opozitës. Opozita i rikthen dinjitetin e munguar Parlamentit”-shtoi Doda. Duke u ndalur tek incidentet e ndodhura në ambientet e Kuvendit, deputetja Doda deklaroi se dhunuesit e Parlamentit duhet të dënohen.
als_Latn als_Latn als_Latn als_Latn